gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 8411, del 26-10-2018 (2018/9901)

Informació pública del Projecte de decret del Consell pel qual s'estableixen les bases i criteris generals per a la selecció, promoció i mobilitat de totes les escales i categories dels cossos de la policia local de la Comunitat Valenciana.
------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8411

Data del DOGV
:   26-10-2018

Secció del DOGV
:   V. ANUNCIS - C) ALTRES ASSUMPTES

Número del document
:   2018/9901


Data del document
:   23-10-2018

Organisme emissor
:   Agència Valenciana de Seguretat i Resposta a les Emergències

Tipus de document
:   Anunci

Descriptors 

:   * cooperació administrativa

Informació pública del Projecte de decret del Consell pel qual s'estableixen les bases i criteris generals per a la selecció, promoció i mobilitat de totes les escales i categories dels cossos de la policia local de la Comunitat Valenciana. [2018/9901]  
D'acord amb el que estableix l'article 43.1.c de la Llei 5/1983, de 30 de desembre, del Consell, i en compliment del tràmit d'audiència previst en l'article 52 del Decret 24/2009, de 13 de febrer, del Consell, sobre la forma, l'estructura i el procediment d'elaboració dels projectes normatius.  
De conformitat amb el que estableix l'article 133 de la Llei 39/2015, d'1 d'octubre, del procediment administratiu comú de les administracions públiques, l'Agència Valenciana de Seguretat i Resposta a les Emergències inicia l'obertura d'un període d'audiència, com a part del procés d'elaboració de l'esborrany del projecte de decret del Consell pel qual s'estableixen les bases i criteris generals per a la selecció, promoció i mobilitat de totes les escales i categories dels cossos de la policia local de la Comunitat Valenciana.  
L'esborrany del projecte de decret, podrà ser consultat en la web de la Presidència de la Generalitat en l'apartat «Normativa en tramitació», http://www.presidencia.gva.es/normativa-en-tramitacion, i en el portal de Transparència de la Generalitat, http://www.gvaoberta.gva.es.  
  
Les al·legacions, suggeriments o observacions podran ser remesos per a la seua consideració al Servei de Seguretat Pública de la Subdirecció General de Seguretat, carrer Democràcia, 77, torre 4, ciutat administrativa 9 d'Octubre, 46142 València, al Registre General de Presidència, situat en carrer En Bou, 9-11, 46582 València, sense perjudici del que es preveu en l'article 16 de la Llei 39/2015, d'1 d'octubre, del procediment administratiu comú de les administracions públiques, o a través de l'adreça electrònica gpkfzemiznmjbbtp@jqe.hk.  
  
València, 23 d'octubre de 2018.- El director de l'Agència Valenciana de Seguretat i Resposta a les Emergències: José María Ángel Batalla.
Diari Oficial de la Generalitat Valenciana


Sumari del DOGV 8433, del 28-11-2018 (2018/10929)

Citació a termini les persones interessades en el procediment ordinari número 1/122/2018.
-----------------------------------------------------------------------------------------

### Dades del document

Número de DOGV
:   8433

Data del DOGV
:   28-11-2018

Secció del DOGV
:   IV. ADMINISTRACIÓ DE JUSTÍCIA

Número del document
:   2018/10369


Organisme emissor
:   Tribunal Superior de Justícia de la Comunitat Valenciana

Tipus de document
:   Anunci

Citació a termini les persones interessades en el procediment ordinari número 1/122/2018. [2018/10400]  
Procediment ordinari número 1 /000122/2018-T  
María Dolores Riquelme Cortado, lletrada de l'Administració de justícia de la Sala Contenciosa Administrativa del Tribunal Superior de Justícia de la Comunitat Valenciana, Secció 1, faig saber que Silvia Cristina Esteve Gutiérrez, Rosa Isabel Vives Sánchez i José Vicente Savall Gregori han interposat un recurs contenciós administratiu amb el número 1/000122/2018-T contra el Decret 58/2018, de 4 de maig, del Consell, pel qual s'aprova el Pla d'acció territorial d'infraestructures verdes del litoral de la Comunitat Valenciana i el Catàleg de platges de la Comunitat Valenciana sobre urbanisme i ordenació del territori.  
  
Cosa que es fa pública als efectes preceptuats en l'article 47.2 de la llei d'aquesta jurisdicció, i se citen totes les persones que puguen tindre interés legítim a sostindre la resolució impugnada perquè, en el termini de quinze dies, puguen personar-se de forma legal en les actuacions.  
  
València, 26 d'octubre de 2018.- La lletrada de l'Administració de justícia: María Dolores Riquelme Cortado.
Diari Oficial de la Generalitat Valenciana


Sumari del DOGV 8270, del 10-04-2018 (2018/3452)

RESOLUCIÓ de 26 de març de 2018, de la Direcció General de Recursos Humans i Econòmics, per la qual se citen les persones interessades en el procediment ordinari número 2/000060/2018, seguit davant de la Sala Contenciosa Administrativa del Tribunal Superior de Justícia de la Comunitat Valenciana, a comparéixer en la via jurisdiccional.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8270

Data del DOGV
:   10-04-2018

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2018/3452


Data del document
:   26-03-2018

Organisme emissor
:   Conselleria de Sanitat Universal i Salut Pública

Tipus de document
:   Resolució

Descriptors 

:   * Conselleria de Sanitat Universal i Salut Pública

RESOLUCIÓ de 26 de març de 2018, de la Direcció General de Recursos Humans i Econòmics, per la qual se citen les persones interessades en el procediment ordinari número 2/000060/2018, seguit davant de la Sala Contenciosa Administrativa del Tribunal Superior de Justícia de la Comunitat Valenciana, a comparéixer en la via jurisdiccional.  
 [2018/3452]  
La Sala Contenciosa Administrativa del Tribunal Superior de Justícia de la Comunitat Valenciana, Secció Segona, ha reclamat a aquesta unitat administrativa els expedients referits al procediments següents.  
  
Referència tribunal: procediment ordinari número 2/000060/9015-CK.  
Recurrent: Col·legi Professional de Tècnics Superiors Sanitaris de la Comunitat Valenciana.  
Interessats: pluralitat indeterminada de persones els drets o interessos legítims de les quals pogueren quedar afectats per l'estimació de les pretensions dels demandants.  
Descripció: recurs contenciós administratiu interposat contra el Decret 178/2017, de 10 de novembre, del Consell, pel qual s'aprova l'oferta d'ocupació pública de 2017 per a personal gestionat per la Conselleria de Sanitat Universal i Salut Pública.  
  
D'acord amb el que preveu l'article 49 de la Llei 29/1998, de 13 de juliol, de la jurisdicció contenciosa administrativa, se cita les persones interessades en el procediment descrit a fi que puguen comparéixer en les actuacions i personar-se en la via jurisdiccional en el termini de nou dies. No obstant això, es fa constar que la Generalitat Valenciana, representada pels lletrats de l'Advocacia General, compareix en el present recurs en defensa del manteniment de l'acte recorregut.  
  
  
València,26 de març de 2018.- El director general de Recursos Humans i Econòmics: Justo Herrera Gómez.
Diari Oficial de la Generalitat Valenciana


Sumari del DOGV 8281, del 25-04-2018 (2018/3347)

RESOLUCIÓ de 29 de març de 2018, de la Conselleria d'Hisenda i Model Econòmic, per la qual s'autoritza una transferència de crèdit del capítol 2 al 4 del programa 311.10, Direcció i serveis generals, de la Vicepresidència i Conselleria d'Igualtat i Polítiques Inclusives, per import de 6.280 euros. Expedient número 16.001/18-007.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8281

Data del DOGV
:   25-04-2018

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2018/3347


Data del document
:   29-03-2018

Organisme emissor
:   Conselleria d'Hisenda i Model Econòmic

Tipus de document
:   Resolució

Descriptors 

:   * Conselleria d'Hisenda i Model Econòmic

RESOLUCIÓ de 29 de març de 2018, de la Conselleria d'Hisenda i Model Econòmic, per la qual s'autoritza una transferència de crèdit del capítol 2 al 4 del programa 311.10, Direcció i serveis generals, de la Vicepresidència i Conselleria d'Igualtat i Polítiques Inclusives, per import de 6.280 euros. Expedient número 16.001/18-007. [2018/3347]  
La Vicepresidència i Conselleria d'Igualtat i Polítiques Inclusives proposa incrementar la línia de subvenció de concurrència competitiva S5165, «Beques programa de planificació de serveis socials», del capítol 4, del programa 311.10, Direcció i serveis generals, per import de 6.280 euros, a fi de prorrogar la duració de les beques per a la realització de pràctiques professionals en la Delegació del Consell per al Model Social Valencià, possibilitat que s'arreplega en l'ordre que va aprovar les bases i la convocatòria. El seu finançament es planteja mitjançant la transferència de disponibilitats existents en el capítol 2 del mateix programa.  
A aquest efecte, i en virtut del que disposen els articles 21 i 24 de la Llei 22/2017, de pressupostos de la Generalitat per a l'exercici 2018, aquesta Conselleria d'Hisenda i Model Econòmic adopta la següent resolució:  
  
Primer  
S'autoritza una minoració de crèdit en l'aplicació 87.47.27.838.94.8 per import de 6.280 euros.  
  
Segon  
S'autoritza un increment de crèdit en l'aplicació 93.39.60.242.44.6 per import de 6.280 euros, que implica l'augment de la dotació de la línia de subvenció de concurrència competitiva S5165, que es detalla a continuació:  
  
Codi Denominació Dotació anterior Modificació Dotació actual  
S5165 Beques programes de planificació de serveis socials 68.720 6.280 75.000  
  
  
València, 29 de març de 2018.- El conseller d'Hisenda i Model Econòmic: Vicent Soler i Marco.
Diari Oficial de la Generalitat Valenciana


Sumari del DOGV 8383, del 14-09-2018 (2018/8374)

Notificació de la sentència dictada en el procediment de divorci contenciós número 323/2017.
--------------------------------------------------------------------------------------------

### Dades del document

Número de DOGV
:   8383

Data del DOGV
:   14-09-2018

Secció del DOGV
:   IV. ADMINISTRACIÓ DE JUSTÍCIA

Número del document
:   2018/8374


Organisme emissor
:   Jutjat de Primera Instància Número 7 de Castelló de la Plana

Tipus de document
:   Edicte

Notificació de la sentència dictada en el procediment de divorci contenciós número 323/2017. [2018/8374]  
En el judici a què es fa referència s'ha dictat la resolució que té l'encapçalament i la dispositiva literals següents:  
«Sentència número 51/2018  
  
Castelló de la Plana, 26 de gener de 2018.  
José Luis Conde-Pumpido García, magistrat jutge del Jutjat de Primera Instància número 7 de Castelló de la Plana, he vist aquestes actuacions de judici de divorci número 323/2017, promogudes a instància de Juan Fabregat Barreda, representat pel procurador senyor Ricart Andreu i defés pel lletrat senyor Ferrer García, contra Olga Lucía Pérez García, en rebel·lia.  
  
Dispositiva  
Estime la demanda formulada pel procurador senyor Ricart Andreu, en nom i representació de Juan Fabregat Barreda, contra Olga Lucía Pérez García, i declare dissolt per divorci el matrimoni dels expressats litigants, amb tots els efectes legals. Tot això sense fer un pronunciament exprés de condemna a costes.  
  
Notifiqueu la present resolució a les parts, i feu-los saber que contra aquesta es pot interposar recurs d'apel·lació en el termini de 20 dies.  
De conformitat amb la disposició addicional quinzena de la Llei orgànica del poder judicial, introduïda per l'article 1.19 de la Llei orgànica 1/2009, de 3 de novembre, per a interposar el recurs d'apel·lació la part recurrent haurà de constituir un dipòsit de 50 euros, el qual s'haurà de consignar en el compte de consignacions d'aquest jutjat, i no es podrà admetre a tràmit el recurs si no s'ha constituït aquest dipòsit.  
Una vegada que siga ferma, inscriviu-la al marge de la inscripció del matrimoni en el Registre Civil de Vila-real (Castelló).  
Aquesta és la meua sentència, que pronuncie, mane i firme.»  
  
Atés que es desconeix el domicili o la residència actuals de la part demandada, per la Resolució de 12 de febrer de 2018 el lletrat de l'Administració de justícia, de conformitat amb el que disposen els articles 156.4 i 164 de la Llei 1/2000, d'enjudiciament civil, s'ha acordat publicar aquest edicte en el Diari Oficial de la Generalitat Valenciana per a dur a efecte la diligència de notificació de la sentència a la demandada Olga Lucía Pérez García.  
  
Castelló de la Plana, 12 de febrer de 2018.- El lletrat de l'Administració de justícia: Pedro Moya Donate.
Diari Oficial de la Generalitat Valenciana


Sumari del DOGV 8347, del 26-07-2018 (2018/6893)

Informació pública de la sol·licitud d'ocupació temporal de vies pecuàries en el terme municipal de Canet lo Roig.
------------------------------------------------------------------------------------------------------------------

### Dades del document

Número de DOGV
:   8347

Data del DOGV
:   26-07-2018

Secció del DOGV
:   V. ANUNCIS - C) ALTRES ASSUMPTES

Número del document
:   2018/6893


Organisme emissor
:   Conselleria d'Agricultura, Medi Ambient, Canvi Climàtic i Desenvolupament Rural

Tipus de document
:   Anunci

Informació pública de la sol·licitud d'ocupació temporal de vies pecuàries en el terme municipal de Canet lo Roig. [2018/6893]  
S'està tramitant en la Direcció Territorial de Castelló, promogut per l'Ajuntament de Canet lo Roig l'expedient d'autorització per a l'ocupació temporal de domini públic en les següents vies pecuàries: VP núm. 4, Vereda del Mas de Passavant al Solà, VP núm. 21, Assagador de l'Amerador, i VP núm. 5, Vereda dels Bandits, del terme municipal de Canet lo Roig (Castelló). Expedient: STMA/SF/VP/041/2018.  
  
En compliment del que disposa l'article 33 de la Llei 3/2014, d'11 de juliol, de vies pecuàries de la Comunitat Valenciana i article 64.c De la Llei 14/2003, de 10 d'abril, de patrimoni de la Generalitat, respecte a la utilització i aprofitament dels béns de domini públic. De conformitat en l'article 83 de la Llei 39/2015, d'1 d'octubre, del procediment administratiu comú de les administracions públiques, aquest expedient se sotmet a informació pública.  
Cosa que es fa pública perquè se'n prenga coneixement, fixant el termini d'un mes, a partir de la publicació del present anunci en el Diari Oficial de la Generalitat Valenciana, perquè els interessats puguen consultar l'expedient, així com presentar al·legacions, en horari d'atenció al públic, en les oficines de la Secció Forestal del Servei Territorial de Medi Ambient, de la Direcció Territorial d'aquesta conselleria a Castelló, a la planta 2.º de l'edifici PROP de l'av. Germans Bou, núm. 47, de Castelló de la Plana.  
  
Castelló de la Plana, 25 de juny de 2018.- El director territorial: Antoni Lluís García Sanz.
Diari Oficial de la Generalitat Valenciana


Sumari del DOGV 8237, del 19-02-2018 (2018/1479)

Informe ambiental i territorial estratègic de la modificació puntual número 40 del PGOU.
----------------------------------------------------------------------------------------

### Dades del document

Número de DOGV
:   8237

Data del DOGV
:   19-02-2018

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2018/1479


Data del document
:   09-02-2018

Organisme emissor
:   Ajuntament de Vinaròs

Tipus de document
:   Anunci

Descriptors 

:   * Vinaròs
    * pla d'urbanisme

Informe ambiental i territorial estratègic de la modificació puntual número 40 del PGOU. [2018/1479]  
Vista la proposta de modificació puntual número 40 del PGOU l'objecte de la qual consisteix a deixar sense efecte l'ordenació constructiva de la parcel·la aprovada per l'estudi de detall al seu dia tramitat i aprovat, així com l'eradicació del viari creat pel dit estudi de detall que ha passat igualment a Pla general d'ordenació, a fi que després de la seua eradicació siga aplicable al solar l'ordenació inicial que va ser modificada per l'estudi de detall, açò és, la clau urbanística ZU-6 del Pla general.    
  
Vist que l'Alcaldia ha dictat la Resolució de data 7 de febrer de 2017, en què s'adopta l'acord següent:  
Emetre informe ambiental i territorial estratègic favorable en el procediment simplificat d'avaluació ambiental i territorial estratègica de la modificació puntual número 40 d'acord amb els criteris de l'annex VIII de la LOTUP, per no tindre efectes significatius sobre el medi ambient, corresponent continuar la tramitació de la modificació puntual, d'acord amb la normativa d'aplicació.  
Segons estableix l'article 51.7 de la LOTUP, l'informe ambiental i territorial estratègic perdrà la seua vigència i cessarà en la producció dels efectes que li són propis si, una vegada publicat en el Diari Oficial de la Generalitat Valenciana, no s'haguera procedit a l'aprovació de la modificació puntual en el termini màxim de quatre anys des de la seua publicació. En tal cas, el promotor haurà d'iniciar novament el procediment d'avaluació ambiental i territorial estratègica simplificada de la proposta.  
  
Vinaròs, 9 de febrer de 2018.- L'alcalde president: Enric Pla Vall.
Diari Oficial de la Generalitat Valenciana


Sumari del DOGV 8271, del 11-04-2018 (2018/3499)

Resolució de 4 d'abril de 2018, de la Direcció General de Centres i Personal Docent, per la qual se citen les persones interessades en el procediment ordinari número 2/000003/2018 per a comparéixer en la via jurisdiccional.
-------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8271

Data del DOGV
:   11-04-2018

Secció del DOGV
:   V. ANUNCIS - C) ALTRES ASSUMPTES

Número del document
:   2018/3499


Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Resolució de 4 d'abril de 2018, de la Direcció General de Centres i Personal Docent, per la qual se citen les persones interessades en el procediment ordinari número 2/000003/2018 per a comparéixer en la via jurisdiccional. [2018/3499]  
El Tribunal Superior de Justícia de la Comunitat Valenciana, Sala Contenciosa Administrativa, Secció Segona, ha reclamat d'aquesta unitat administrativa l'expedient referit al procediment que es descriu.  
  
Recurrent: Unión Sindical Obrera de la Comunitat Valenciana.  
Interessats: el personal funcionari de carrera i el personal funcionari amb nomenament com a interí dels diferents cossos docents dependents de l'administració educativa valenciana.  
Descripció: recurs contenciós administratiu interposat contra el Decret 164/2017, de 27 d'octubre, del Consell, pel qual es regula el component retributiu relacionat amb la formació permanent del funcionariat docent i la realització de les activitats per a la millora de la qualitat de l'ensenyament.  
Referència del tribunal: procediment ordinari número 2/000003/2018.  
D'acord amb el que preveu l'article 49 de la Llei reguladora de la jurisdicció contenciosa administrativa, s'acorda remetre al Tribunal l'expedient de referència i citar a termini els interessats en els procediments descrits, a fi que puguen comparéixer en la via jurisdiccional en el termini de nou dies, si ho estimen convenient, per mitjà d'un escrit en la forma deguda, dirigit al Tribunal Superior de Justícia de la Comunitat Valenciana, Sala Contenciosa Administrativa, Secció Segona de València. Es fa constar, no obstant això, que la Generalitat, representada pels advocats de l'Advocacia General, compareix en aquests recursos en defensa del manteniment de l'acte contra el qual es recorre.  
  
València, 4 d'abril de 2018.- El director general de Centres i Personal Docent: José Joaquín Carrión Candel.
Diari Oficial de la Generalitat Valenciana


Sumari del DOGV 8300, del 22-05-2018 (2018/4397)

Informació pública de la proposició de delimitació parcial de la via pecuària Vereda dels Magraners en el tram comprés entre la rotonda de l'avinguda Alfinach - avinguda de les Corts Valencianes amb l'encreuament del camí de Llíria, al terme municipal de Puçol, província de València.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8300

Data del DOGV
:   22-05-2018

Secció del DOGV
:   V. ANUNCIS - C) ALTRES ASSUMPTES

Número del document
:   2018/4397


Organisme emissor
:   Conselleria d'Agricultura, Medi Ambient, Canvi Climàtic i Desenvolupament Rural

Tipus de document
:   Anunci

Informació pública de la proposició de delimitació parcial de la via pecuària Vereda dels Magraners en el tram comprés entre la rotonda de l'avinguda Alfinach - avinguda de les Corts Valencianes amb l'encreuament del camí de Llíria, al terme municipal de Puçol, província de València. [2018/4397]  
En compliment de la resolució de la Direcció General del Medi Natural i d'Avaluació Ambiental de data 22 de novembre de 2017, es procedeix a la delimitació parcial de la via pecuària Vereda dels Mangraners al tram comprés entre la rotonda de l'avinguda Alfinach - avinguda de les Corts Valencianes amb l'encreuament del camí de Llíria, al terme municipal de Puçol, província de València.  
Una vegada finalitzades les operacions de la fitació, en compliment del que estableix l'article 83 de la Llei 39/2015, d'1 d'octubre, del procediment administratiu comú de les administracions públiques, es fa públic, per a coneixement general, que l'esmentada proposició estarà exposada en l'Ajuntament de Puçol, i es podrà consultar tot l'expedient complet en el Servei Territorial de Medi Ambient de la Direcció Territorial de València de la Conselleria d'Agricultura, Medi Ambient, Canvi Climàtic i Desenvolupament Rural, situat en el carrer Gregori Gea 27 (horari d'atenció al públic de 09.00 a 14.00 h), durant el termini d'un mes a partir de l'endemà de la publicació d'aquest anunci en el Diari Oficial de la Generalitat Valenciana.  
Durant el dit termini, totes les persones interessades podran presentar les al·legacions i/o reclamacions que pertoquen, juntament amb els documents originals o fotocòpies compulsades que s'estimen pertinents, en les esmentades oficines o en qualsevol dels organismes que recull l'article 16.4 de l'esmentada Llei 39/2015.  
  
València, 24 d'abril de 2018.- El director territorial: Javier Civera Martínez.